Source: http://leaderph.eu/2020/05/25/joustus-maaruse-kohaliku-tegevusgrupi-toetus-ja-leader-projektitoetus-uus-redaktsioon/
Timestamp: 2020-07-12 18:13:45+00:00
Document Index: 2371363

Matched Legal Cases: ['§ 28', '§ 29', '§ 29', '§ 31', '§ 34', '§ 42', '§ 42', '§ 42', '§ 42', '§ 47', '§ 47', '§ 42']

Jõustus määruse „Kohaliku tegevusgrupi toetus ja LEADER-projektitoetus“ uus redaktsioon – PHKK
Meetme tutvustus
Koostöökogu tutvustus
Koostöökogu dokumendid
Koostöökogu liikmed
Leader liigub Rae, Jõelähtme ja Viimsi vallas
Jõustus määruse „Kohaliku tegevusgrupi toetus ja LEADER-projektitoetus“ uus redaktsioon
Home / Uudised / Jõustus määruse „Kohaliku tegevusgrupi toetus ja LEADER-projektitoetus“ uus redaktsioon
Autor Ld.rHr
Kuupäev 25/05/2020
2020-05-252020-05-25http://leaderph.eu/wp-content/uploads/2016/10/weblogo-2016.pngPHKKhttp://leaderph.eu/wp-content/uploads/2016/10/weblogo-2016.png200px200px
18.05.2020 jõustus LEADER määruse muudatus, millega pikendatakse investeeringuprojektide elluviimise tähtaegu kuni 1 aasta ehk senise kahe aasta asemel on projekte võimalik ellu viia kolme aasta jooksul. NB! Tähtaja pikenemine kohaldub neile, kel ei ole tähtaeg saabunud, ning, kes ei ole lõplikult tegevusi ellu viinud või investeeringuid teinud 2020. aasta 1. märtsiks. Ühisprojektide puhul jääb kehtima kahe- kuni neljaaastane elluviimise periood. Olenemata projektide algusajast, tuleb kõik projekid ellu viia ehk viimane maksetaotlus esitada hiljemalt 31.12.2022
Samas lubatakse tulevastes taotlusvoorudes nn pehmeid tegevusi (koolitused, õppereisid, uuringud jm) teha senisest lühema ehk kaheaastase projekti asemel üheaastase ühisprojekti raames.
Määruse muudatuse koos seletuskirja jm menetlusteabega leiate: https://www.riigiteataja.ee/akt/115052020014
Ülevaate ka teistest Leader määruse muudatustest:
§ 28 lg 3 p 2: ühisprojekti tegevuskava saab muudetud määruse kohaselt nüüd olla ühe kuni nelja aastane.
§ 29 lg 5: koostööprojekte saab esitada muudetud määruse kohaselt nüüd kuni 31.12.2021
§ 29 lg 7: koostööprojekte saab muudetud määruse kohaselt nüüd ellu viia nelja aasta jooksul, kuid mitte hiljem kui 31.06.2023.
§ 31 lg 1 p 12: määruse muudatuse kohaselt liisingumakse ei ole abikõlblik juhul, kui asjaomandiõigus ei ole toetuse saajale üle läinud hiljemalt viimase toetuseosa maksmiseks, kuid mitte hiljem, kui 30.06.2023.
§ 34 lg 14: määruse muudatuse järgselt kohalduvad puhastulu teenimise jälgimise (mahaarvestamise) reeglid ainult teatud projekti abikõlblikust kogumaksumusest alates. Kui tulu teenitakse projekti elluviimise perioodil s.t toetuse määramisest kuni toetuse saaja lõpliku maksetaotluse esitamiseni, siis kohalduvad puhastulu mahaarvestamise reeglid projektidele abikõlblike kogukuludega 100 000 eurot ja rohkem. Seega puhastulu maha arvestamist ei tehta kogumaksumusega alla 100 000 eurot projektide puhul ja nende projektide puhul, mis on vähese tähtsusega abi. Teenitud puhastulu (projekti elluviimisel saadud tulu – projekti elluviimisel tekkinud kulud) arvutatakse maha projekti abikõlblikust maksumusest ja siis arvutatakse väiksemalt abikõlblikult maksumuselt uus toetusesumma. Kui kõik kulud ei ole kaasrahastamiseks abikõlblikud, jaguneb maha arvestatav puhastulu proportsionaalselt vastavalt abikõlbliku ja mitteabikõlbliku kulu osale.
§ 42 lg 1 ja 3: Pikendatud on projektitoetuste (v.a ühisprojektid) ja koostööprojektide tegevuste elluviimise tähtaegasid ühe aasta võrra eeldusel, et lõplikuks tähtajaks jääb 31.12.2022. Tegevuste ellu viimise pikendamine ühe aasta võrra on mõeldud nendele toetuse saajatele, kes ei ole saanud eriolukorrast või sellele järgnenud hädaolukorrast tingituna oma tegevusi või investeeringuid esialgse plaani kohaselt ellu viia. Käesolev olukord on mõjutanud pea kõiki sektoreid, eristamata ettevõtjate asukohta või suurust. Viimase paari kuu jooksul on raskendatud, kui mitte täielikult seisatunud mitmete tegevuste ja investeeringute teostamine. Samuti ei oma tähtsust, kas ettevõtja on oma nõuete täitmisega alustanud koheselt või jätnud selle viimasele hetkele, vaid võimalused tuleb anda kõigile võrdselt. NB! Tähtaja pikenemine kohaldub neile, kel ei ole tähtaeg saabunud, ning, kes ei ole lõplikult tegevusi ellu viinud või investeeringuid teinud 2020. aasta 1. märtsiks.
Kuidas käsitleda 45% nõuet uue määruse valguses. Paar näidet:
– 2 aastat sai täis veebr 2020 ja kuna 45% oli tehtud, pikenes see aeg 6 kuu võrra, uus tähtaeg saab täis juuli 2020. Tulenevalt määruse muudatusest on tal aga nüüd lõplik tähtaeg mitte juuli 2020 vaid veebruar 2021.
– 2 aastat saab täis juuni 2020. Sellisel juhul on uus tähtaeg määruse muudatusest tulenevalt juuni 2021 ja 45 protsendi nõude järgimine ei rakendu.
NB! Eraldi pikendusavaldust määruse muutmisest tulenevalt esitama ei pea, pikendused rakenduvad automaaselt.
§ 42 lg 2: ühisprojektide puhul tuleb nüüd määruse muudatuse järgselt tegevused ellu viia ühisprojekti tegevuskavas toodud tähtaja jooksul (vastavalt 1 kuni 4 aasta jooksul).
§ 42 lg 4: määruse muudatusega on täpsustatud, et viie aasta jooksul taotluse rahuldamise otsusest teeb toetuse saaja liisingulepingu maksed ja esitab igal kalendriaastal kuni neljas osas PRIAle selle kohta maksedokumendid.
§ 42 lg 7 p 2: määruse muudatuse kohaselt ei kehti 3 (5) aastane investeeringuobjekti sihipärase kasutamise nõue pärast viimast väljamakset liisingute puhul.
§ 47 lisati punkt, mille kohaselt 2020. aastal võib kohalik tegevusgrupp muuta strateegiat kuni kaks korda ja rakenduskava kuni neli korda;
Muuhulgas muudeti maksuvõla nõuet projektitoetuse saajatele (§ 47 lg 13). Enam ei kohaldata maksuvõla nõuet (§ 42 lg 6 p 1) projektitoetuse saajale, kes esitab projektitoetuse maksetaotluse PRIA-le 2020. aastal alates 12. märtsist. Ehk kui 19.2 maksetaotlus on esitatud ajavahemikus 12.03.2020-30.12.2020, võib toetuse välja maksta ka siis kui toetuse saajal on maksuvõlg.
Ld.rHr
MTÜ Põhja-Harju Koostöökogu
Reg. kood 80269590
Aadress: Mõisa tee 2, Kostivere alevik,
Jõelähtme vald, Harjumaa 74204
SEB: a/a EE921010220086728011
Copyright MTÜ Põhja-Harju Koostöökogu, Kõik õigused kaitstud © 2019
Eriolukorra teade – lihtsustatud investeeringutoetuste kontrollUudised
PHKK üldkoosolek 16.juuni 2020 Liipa talusUudised